b'\n_START_ARTICLE_\nAleks in robot Janez\n_START_SECTION_\nKratek povzetek\n_START_PARAGRAPH_\nAleks je fant, ki nekega dne v listju najde robota Janeza, ki je u\xc5\xa1el iz in\xc5\xa1tituta, kjer so ga naredili, saj se je tam dolgo\xc4\x8dasil. Aleks in Janez postaneta prijatelja, skupaj delata vse stvari, se igrata, hodita v \xc5\xa1olo in raziskujeta okolico. Be\xc5\xbeita pred znanstveniki, kateri so naredili Janeza in ga ho\xc4\x8dejo nazaj, robot pa si tega ne \xc5\xbeeli. Robot Janez je zelo pameten, saj pozna vse odgovore na vpra\xc5\xa1anja, zato je Aleks navdu\xc5\xa1en nad njim. Ostali ljudje pa ga za\xc4\x8dudeno gledajo in se ga bojijo. Znanstvenikom iz in\xc5\xa1tituta nekega dne uspe ujeti robota. O njem za\xc4\x8dnejo razpravljati na sodi\xc5\xa1\xc4\x8du, in dolo\xc4\x8dijo, da ima robot svobodno voljo, zato naj odlo\xc4\x8di sam. Robot se odlo\xc4\x8di, da bo postal u\xc4\x8ditelj v Aleksovi \xc5\xa1oli. Z Aleksom pa ostaneta dobra prijatelja.\n_START_SECTION_\nKnji\xc5\xbeevne osebe\n_START_PARAGRAPH_\nGlavni knji\xc5\xbeni osebi sta fant Aleks in robot z imenom Janez._NEWLINE_Aleks hodi v osnovno \xc5\xa1olo. Od dne, ko pozna Janeza, je njegovo \xc5\xbeivljenje zanimivej\xc5\xa1e in polno prigod. Janezu pomaga pri begu pred znanstveniki. Vsakemu, ki Janeza ozna\xc4\x8di za \xc5\xbeelezno po\xc5\xa1ast ali se ga prestra\xc5\xa1i, pove da je Janez njegov prijatelj in da naj se ga ne bojijo. Aleks je zelo radoveden, Janeza spra\xc5\xa1uje ves \xc4\x8das, nanj je zelo ponosen in ga ima rad._NEWLINE_Robot Janez je zelo pameten, zase pravi, da je najpopolnej\xc5\xa1e bitje na svetu. Namesto mi\xc5\xa1ic ima elektromotorje, namesto mo\xc5\xbeganov integrirana vezja in namesto ko\xc5\xbee jeklo. Pobegnil je iz in\xc5\xa1tituta, ker se je v njem dolgo\xc4\x8dasil. Zelo rad pomaga ljudem, rad deli svoje znanje z njim in jih u\xc4\x8di. Svojega prijatelja Aleksa ima rad, in ves \xc4\x8das pre\xc5\xbeivita skupaj. Na koncu postane u\xc4\x8ditelj, govoriti zna tako zanimivo, da mu prisluhnejo vsi otroci.\n_START_SECTION_\nAnaliza dela\n_START_PARAGRAPH_\nDogajalni \xc4\x8das: Sedanjost_NEWLINE_Dogajalni prostor: Nabre\xc5\xbeje reke Save, mesto, kjer \xc5\xbeivi Aleks, \xc5\xbeivalski vrt._NEWLINE_Glavni knji\xc5\xbeevni osebi: fant Aleks in robot Janez._NEWLINE_Pomembne stranske knji\xc5\xbeevne osebe: Znanstveniki iz in\xc5\xa1tituta, star\xc5\xa1i Aleksa_NEWLINE_Knjiga je znanstveno fantasti\xc4\x8dna, govori o robotu Janezu in fantu Aleksu. Robot predstavlja napredek znanosti, zna re\xc5\xa1iti vse \xc5\xa1e tako te\xc5\xbeke naloge. Aleks se prav zaradi vsevednosti robota navdu\xc5\xa1uje nad njim. Aleks in Janez skupaj spoznavata medsebojno razli\xc4\x8dnost, skupaj be\xc5\xbeita pred znanstveniki, ki posku\xc5\xa1ajo ujeti robota in postaneta velika prijatelja.'